is en en pt is et is is en pt cs is is is is is is is is is is en is is is is is is lt is is is is is is en is is is en de is is is is is is en is is is is is is is is hbs_lat is is is is fy is is is is is is is lt war fr en en gl en en en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fi en is cs is hbs_lat ca hbs_lat da et cs is diq es is
Frá Kanarí í sauðburð á Gunnarsstöðum | Svalbarðshreppur
Ragnheiður með "innlegg í Tilveruna" Það er margt búið að breytast frá því ég bjó á Gunnarsstöðum sem barn. Núna bý ég ásamt Atla manninum mínum á Gran
Frß KanarÝ Ý sau­bur­ ß Gunnarsst÷­um
Núna bý ég ásamt Atla manninum mínum á Gran Canaria sem er lítil eyja sem tilheyrir Spáni en er úti fyrir ströndum Afríku.
Þar starfa ég sem fararstjóri á veturna fyrir íslenska ferðamenn. Sýni þeim eyjuna og er þeim innan handar ef eitthvað kemur upp á.
Í því starfi þarf maður að taka sér ýmislegt fyrir hendur og margt óvænt sem kemur upp á. Man ég sérstaklega eftir einni ferð þar sem farið var með hóp af fólki á spænskan sveitabæ.
Fengum við meðal annars að fara á asnabak. Fékk þá eigandinn þá flugu í höfuðið að athuga hvort við fararstjórarnir gætum ekki staðið upp á ösnunum.
Að sjálfsögðu neitar maður ekki svona áskorun og klöngraðist ég upp á asnann. Það gekk stórslysalaust fyrir sig en það kætti farþegana mína mjög þegar vinnusíminn
byrjaði að hringja þar sem ég stóð upp á asnanum. Þar sem þetta var neyðarsíminn var ekki annað í stöðunni en að svara og afgreiða málið standandi upp á asnagreyinu.
Meðan ég bjó á Íslandi þá kom ég heim í sveitina á Þorrablót ef ég mögulega gat. Núna er búið að skipta þeirri hefð út fyrir aðra. Á Kanarí er á þessum tíma svo kallað Karnival sem er mjög stór hátíð sem stendur yfir í heilan mánuð. Þar eru ýmiskonar uppákomur en eitt aðal kvöldið er þegar risa stór skrúðganga fer um bæinn og allir klæða sig í búninga. Við Atli skelltum okkur að sjálfsögðu í búning líka, hann klæddur sem íslenskur sjóari (kom sér vel þegar byrjaði að hellirigna um kvöldið) og ég sem ekta túristi á ströndinni, í Kanarí handklæði og með snorkl græjur á hausnum.
En þó ég búi í margra tíma fjarlægð frá sveitinni minni þá er eitt sem hefur ekki breyst, ég verð að komast í sauðburð. Á hverju ári kem ég í sveitina og sé um næturvaktina ásamt Sunnu systur minni.  Ég hef alltaf jafn gaman af því að taka þátt í sauðburðinum og hef gott af því að upplifa smá næturfrost og ganga í snjógalla í maí. Ég fór úr 25° hita, sól og sandi, í frost, nokkra daga samfellda snjókomu og ullasokka en hefði hvergi annars staðar viljað vera.
Sunna Björk fjallhress á næturvaktinni.
Minning að heiman. Fótbolti í Þistilfirði fyrir 70 árum
Nokkur orð um veðurfar og fleira
Ritgerð skrifuð af Stefáni Eggertssyni þegar hann var nemandi í Laugaskóla
Minningabrot frá Braga Eggertssyni frá Laxárdal
Minngabrot frá Aðalsteini J. Maríussyni.
Viðtal frá1973 við Jóhannes Guðmundsson í Flögu.
Harður hefur Grímúlfur verið.
Minningarbrot frá Garðari Eggertssyni
Jói í Flögu, minningabrot frá Óttari Einarssyni
Minningarbrot frá dvöl í Ghana
Skaðaveður. Frásögn Stefán Eggertsson
Samantekt frá Óttari Einarssyni
Til hamingju með Hófaskarðsleið sveitungar mínir
Tilveran, ljóð eftir fyrrum bónda í Þistilfirði
Frá Kanarí í sauðburð á Gunnarsstöðum
Fréttabréf eldri borgara í Glaðheimum
« Ágúst 2018 »
Engir vi­bur­ir ß nŠstunni
Holti 681 ١rsh÷fn(dreifbřli) | SÝmi:895-0833| svalbardshreppur@svalbardshreppur.is
moya - Útgáfa 1.13 2009 - Stefna ehf